Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „Ministru kabineta noteikumu projektu „Grozījumi Ministru kabineta 2005.gada 22.novembra noteikumos Nr.888 “Noteikumi par aizsargājamām alejām””** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Noteikumu projekts kopumā | **Latvijas Pašvaldību savienība** (LPS) ir izvērtējusi un nesaskaņo MK noteikumu projektu “Grozījumi Ministru kabineta 2005.gada 22.novembra noteikumos Nr.888 “Noteikumi par aizsargājamām alejām””, jo nav panākta vienošanās ar Lubānas novada domi par jaunas aizsargājamas Lubānas – Meirānu alejas izveidi, ar Pārgaujas novada domi par jaunas aizsargājamas Raiskuma alejas izveidi, kā arī ar Jelgavas novadu par aizsargājamās Elejas ozolu alejas robežu paplašināšanu. | **Iebildums nav ņemts vērā**  Jelgavas novada dome ir nosūtījusi vēstuli Dabas aizsardzības pārvaldei, norādot, ka neiebilst pret aizsargājamās alejas paplašināšanu, bet iebilst pret alejas nosaukumu (esošais nosaukumus “Elejas ozolu aleja” pēc paplašināšanas nav izmantojams, jo pievienotajā posmā pārsvarā ir liepas). Ministrija ir precizējusi nosaukumu uz “Elejas alejas”.  Priekšlikumi “Lubānas – Meirānu aleja” un “Raiskuma alejas” izveidošanai, ir sagatavoti balstoties uz ekspertu sagatavoto zinātnisko informāciju, lai izpildītu *Eiropas Padomes 1992. gada 21. maija direktīvas 92/43/EEK par dabisko dzīvotņu, savvaļas faunas un floras aizsardzību* prasības, nodrošinot aizsardzību direktīvas II pielikumā minētajai prioritāri aizsargājamai bezmugurkaulnieku sugai Lapkoku praulgrauzim (Osmoderma eremita).  Latvija 2018. gadā ir atkārtoti saņēmusi no Eiropas Komisijas “EU PILOT” PIEPRASĪJUMU 8349/16/ENVI par Latvijas Natura 2000 teritoriju noteikšanas pabeigšanu, kur norādīts, ka Eiropas Padomes 1992. gada 21. maija direktīvas 92/43/EEK par dabisko dzīvotņu, savvaļas faunas un floras aizsardzību (turpmāk – Biotopu direktīva) II pielikumā minētajai prioritāri aizsargājamai bezmugurkaulnieku sugai Lapkoku praulgrauzim (Osmoderma eremita) nav nodrošināta pietiekama aizsardzība.  Atbilstoši Ministru kabineta 2002. gada 28. maija noteikumu Nr. 199 “Eiropas nozīmes aizsargājamo dabas teritoriju (Natura 2000) izveidošanas kritēriji Latvijā” 2.3. apakšpunktam par Eiropas nozīmes aizsargājamo dabas teritoriju (Natura 2000), ņemot vērā zinātnisko informāciju, var noteikt tikai tādu teritoriju, kura *normatīvajos aktos noteiktajā kārtībā ir noteikta par valsts nozīmes īpaši aizsargājamo dabas teritoriju vai mikroliegumu*. Līdz ar to Vides aizsardzības un reģionālās attīstības ministrijai (turpmāk - Ministrija) nav iespēju izvēlēties citu veidu kā nodrošināt Lapkoku praulgrauža aizsardzību, lai izpildītu Biotopu direktīvas prasības.  Tāpat arī Latvijas ziņojumā par Biotopu direktīvas ieviešanu 2013.-2018. gadā bezmugurkaulnieku sugas Lapkoku praulgrauža aizsardzības stāvoklis (t. sk. populācijas vērtējums, sugas dzīvotnes vērtējums, nākotnes perspektīvu vērtējums) valstī ir novērtēts kā nelabvēlīgs/slikts. Visas priekšlikumos iekļautās alejas ir novērtētas kā labas kvalitātes lapkoku praulgrauža dzīvotnes.  Anotācijā precizēts novada nosaukum. | **Elektroniskās saskaņošanas laikā saņemtais LPS atzinums (23.07.2019)**  Latvijas Pašvaldību savienība (LPS) ir izvērtējusi un atkārtoti nesaskaņo precizētos grozījumus Ministru kabineta 2005. gada 22. novembra noteikumos Nr. 888 “Noteikumi par aizsargājamām alejām”, uzturot spēkā iepriekš izteikto iebildumu, ka par jaunu aizsargājamo aleju izveidi jāpanāk vienošanās ar pašvaldībām, kuru teritorijās šīs aizsargājamās alejas tiks izveidotas, konkrētajā gadījumā ar Lubānas novada domi par jaunas aizsargājamas Lubānas – Meirānu alejas izveidi un ar Pārgaujas novada domi par jaunas aizsargājamas Raiskuma alejas izveidi. Lūdzam arī precizēt anotāciju, kurā norādīts, ka “no tikšanās ar Ministrijas pārstāvjiem Raiskuma novada dome atteicās”. LPS vērš uzmanību, ka Latvijā nav Raiskuma novada, līdz ar to neeksistē arī Raiskuma novada dome. Savukārt Pārgaujas novada domē norāda, ka jautājumā par aizsargājamās alejas izveidi starp Vides aizsardzības un reģionālās attīstības ministrijas darbiniekiem un pašvaldības darbiniekiem ir notikušas gan vairākkārtējas telefona sarunas, gan e-pasta sarakste, taču nav bijusi runa par tikšanos. Ja šāda tikšanās tiks organizēta, Pārgaujas novada domes pārstāvji tajā piedalīsies. | Noteikumu projekts kopumā |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskā saskaņošana 18.07.2019.-25.07.2019 |
|  | Tieslietu ministrija |
| Saskaņošanas dalībnieki | Latvijas Pašvaldību savienība |
| Zemkopības ministrija |
|  |
|  |
|  |
|  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
| Latvijas Pašvaldību savienība |
|  |  |
|  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | Noteikumu projekta anotācija | **Tieslietu ministrija**   1. Lūdzam precizēt noteikumu projekta anotāciju atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – Instrukcija Nr. 19) III nodaļai, ņemot vērā, ka ar sabiedrības mērķgrupu saprot arī valsts un pašvaldību iestādēs nodarbinātos. Arī anotācijas VI sadaļas 3. punktā ir sniegta informācija, ka noteikumu projektā paredzētais var ietekmēt pašvaldības administratīvo slogu. | **Iebildums ņemts vērā**  Papildināts anotācijas II sadaļas 2.punkts  Koku ciršanu alejās, kurām nav aizsargājamas alejas statusa, reglamentē Ministru kabineta 2012. gada 2. maija noteikumi Nr. 309 “Noteikumi par koku ciršanu ārpus meža”, kas nosaka, ka pašvaldība izsniedz atļauju bīstama koka nociršanai ārpus meža, tai skaitā arī alejās, bet situācijās, ja koki 1,3 metru augstumā no sakņu kakla sasnieguši apkārtmēru atbilstoši šo noteikumu 1. pielikumam, nepieciešams Pārvaldes atzinums. Atbilstoši Ministru kabineta 2010. gada 16. marta noteikumi Nr. 264 “Īpaši aizsargājamo dabas teritoriju vispārējie aizsardzības un izmantošanas noteikumi” (turpmāk – noteikumi Nr. 264) prasībām, gan aizsargājama koka, gan valsts nozīmes īpaši aizsargājamā alejā augoša koka novākšanai, ja tas kļuvis bīstams, nepieciešams saņemt Pārvaldes atļauju. Situācijā, ja bīstamais koks ir arī aizsargājamās sugas dzīvotne, Pārvalde vienlaikus ar atļauju koka nociršanai izsniedz arī atļauju sugas dzīvotnes iznīcināšanai. Līdz ar to nosakot alejām valsts nozīmes aizsargājamu aleju statusu, jebkura koka nociršanai alejā būs nepieciešama Pārvaldes atļauja. Savā ziņā pašvaldībai tiks samazināts administratīvais slogs, izsniedzot ciršanas atļaujas, jo šī kompetence pilnībā tiek noteikta Pārvaldei. | | Noteikumu projekta anotācija |
| 2. | Noteikumu projekta anotācija | **Tieslietu ministrija**  Lūdzam precizēt anotācijas VI sadaļas 3. punktu atbilstoši Instrukcijas Nr. 19 62.3. apakšpunktam. | **Iebildums ņemts vērā**  Papildināts anotācijas VI sadaļas 3.punkts  **Veckalsnavas aleja** – Madonas novada dome atbalsta aizsargājamās alejas izveidošanu. Saņemts viens telefona zvans no zemes īpašnieka ar lūgumu izvērtēt potenciālās aizsargājamās alejas robežas viņam piederošajā īpašumā. Konkrētais gadījums izvērtēts un īpašums no potenciālās aizsargājamās alejas izslēgts.  **Ozolkalna aleja** - Madonas novada dome atbalsta aizsargājamās alejas izveidošanu.  **Elejas alejas** – Elejas aleju paplašināšanu atbalsta Jelgavas novada dome ar nosacījumu, ka tiek precizēts pievienojamā alejas posma nosaukums. Esošā aizsargājamā aleja saucas “Elejas ozolu aleja”, taču pievienojamā alejas posmā pamatā ir liepas, līdz ar to precizējams arī alejas nosaukums. Pašvaldības iebildums ir ņemts vērā un aleja tiek pārdēvēta par “Elejas alejas”.  Saņemts viens telefona zvans no zemes īpašnieka ar lūgumu neiekļaut viņam piederošā īpašuma daļu aizsargājamā alejā. Ministrija ir izvērtējusi konkrēto gadījumu un informējusi īpašnieku, ka minētā īpašuma daļa ir būtiska vienota alejas posma aizsardzībai un tiks saglabāta aizsargājamā alejā.  **Jaunsmiltenes aleja** - Smiltenes novada dome atbalsta aizsargājamās alejas paplašināšanu.  **Rencēnmuižas aleja -**  Burtnieku novada dome nav sniegusi atzinumu par aizsargājamās alejas paplašināšanu.  **Lubānas – Meirānu aleja** - Lubānas novada dome neatbalsta aizsargājamās alejas izveidošanu, jo uzskata, ka zinātniskais pamatojums nesniedz pārliecību, ka bez statusa piešķiršanas aizsargājamās bezmugurkaulnieku sugas tiktu apdraudētas, kā arī norāda to, ka palielināsies administratīvo procedūru slogs, veicot ar ceļa uzturēšanu saistītus pasākumus. Ministrija norāda, ka aizsargājamo aleju aizsardzību un izmantošanu nosaka noteikumi Nr. 264. Nosakot alejām aizsargājamās alejas statusu, netiek aizliegta iepriekšējā zemes izmantošana to apkārtnē, t.i. aizsargājamās alejas statuss neaizliedz lauksaimniecības zemju izmantošanu vai autoceļu uzturēšanu. Ņemot vērā to, ka alejās ir aizsargājamie koki (dižkoki) uz tiem jau tagad attiecas noteikumos Nr. 264 noteiktās prasības (44.-47.punkts). Atbilstoši noteikumu Nr. 264 prasībām gan dižkoka, gan aizsargājamā alejā augoša koka novākšanai, ja tas kļuvis bīstams, nepieciešams saņemt Pārvaldes atļauju. Situācijā, ja bīstamais koks ir arī aizsargājamās sugas dzīvotne, Pārvalde vienlaikus ar atļauju koku nociršanai, izsniedz arī atļauju sugas dzīvotnes iznīcināšanai. Līdz ar to, nosakot alejām valsts nozīmes aizsargājamo aleju statusu, jebkura koka nociršanai alejā būs nepieciešama Pārvaldes atļauja, atšķirībā no tā, ka šobrīd Pārvaldes atļauja nepieciešama aizsargājamo koku vai koku, kuros sastopamas aizsargājamas sugu dzīvotnes, nociršanai, kā arī lielu dimensiju kokiem, to nociršanas gadījumā, nepieciešams Pārvaldes saskaņojums. Savā ziņā pašvaldībai tiks samazināts administratīvais slogs, izsniedzot ciršanas atļaujas, jo šī kompetence pilnībā tiek noteikta Pārvaldei.  **Raiskuma aleja** – Pārgaujas novada dome neatbalsta Raiskuma aizsargājamās alejas izveidošanu, jo tas varētu traucēt eventuālai infrastruktūras izbūvei nākotnē. Ministrija norāda, ka atbilstoši noteikumu Nr. 264 prasībām aizsargājamās alejas teritorijā ir aizliegts veikt darbības, kuru dēļ aleja tiek iznīcināta vai bojāta, tajā pat laikā tas neaizliedz infrastruktūras vai inženierkomunikāciju izbūvi. Ņemot vērā to, ka Raiskuma aleja atrodas Gaujas nacionālā parka neitrālajā zonā, kā arī to, ka alejā ir konstatēts ievērojams skaits dižkoku un īpaši aizsargājamo sugu dzīvotnes, arī patlaban jebkāda veida infrastruktūras vai inženierkomunikāciju izbūve ir jāsaskaņo ar Dabas aizsardzības pārvaldi. No tikšanās ar Ministrijas pārstāvjiem Pārgaujas novada dome atteicās.  Rakstveida priekšlikumi un iebildumi pēc projekta publicēšanas Ministrijas un Valsts kancelejas tīmekļvietnē nav saņemti.  Viens īpašnieks telefoniski vēlējās saņemt vispārēju informāciju par noteikumu projektu, kas viņam arī sniegta. | | Noteikumu projekta anotācija |
| Atbildīgā amatpersona | | Ivita Ozoliņa | |
|  | | (paraksts)\* | |

Ivita Ozoliņa

|  |
| --- |
| Vides aizsardzības un reģionālās attīstības ministrijas  Dabas aizsardzības departamenta Aizsargājamo teritoriju nodaļas vecākā referente  66016789, Ivita.Ozolina@varam.gov.lv |